﻿crisis, meaning, existential vacuum, transdisciplinarity, spirituality, religion Introducere Cu toţii am observat în jurul nostru, sau poate chiar ne-am confruntat cu ceea ce putem numi criza omului modern, în special a acelui om centrat pe acumularea de bunuri şi valori, respectiv centrat pe propria persoană şi bunăstarea la care poate ajunge O ipoteză prin care să se explice această criză este legată de eşecul omului de a-şi găsi locul şi sensul într-o lume care nu mai are sens Omul modern, spre deosebire de omul societăţilor arhaice, a pierdut abilitatea de a se raporta la sacru în tot ceea ce face, iar pentru omul religios al societăţilor arhaice situarea în sacru era exact ceea ce dădea sens vieţii şi activităţilor sale vitale (Eliade 2007) Activităţile zilnice ale omului modern nu mai au o semnificaţie religioasă, locuinţa sa nu mai reflectă un model divin, lumea sa este tot mai desacralizată Conform teoriei clasice a secularizării, în societatea contemporană 5 Anca Mustea Criza omului modern în contextul secularizării şi un posibil răspuns din perspectivă transdisciplinară occidentală se constată un declin al creştinismului, ca urmare a modernizării – pe măsură ce societăţile se modenizează, devin mai complexe, mai raţionale, mai individualiste şi mai puţin religioase (Gorski 2003: 111) Efectele pe care desacralizarea lumii le are asupra omului modern pot fi îngrijorătoare atât la nivel individual, cât şi la nivel social Viktor Frankl vorbeşte de vidul existenţial al omului modern care nu îşi găseşte sensul vieţii (Frankl 2008: 15) Carl Gustav Jung menţionează compartimentarea conştiinţei omului modern şi pericolul scindării dintre conştiinţa civilizată şi instinctele primare, ceea ce duce la un grad ridicat de disociere şi confuzie psihică (Jung 1964: 83-84) Mircea Eliade, într-un interviu realizat de Paul Barbăneagră, afirmă că o societate total areligioasă ar fi în pericol d1 e a se autodistruge O soluţie posibilă la acestă dramă a omului modern este sugerată de o nouă abordare a Realităţii: transdisciplinaritatea (Nicolescu 1999; Nicolescu 2009), care propune considerarea integralităţii persoanei umane în raport cu lumea, adică reconsiderarea relaţiei Subiect – Obiect al cunoaşterii şi depăşirea limitelor disciplinare în căutarea dialogului cu arta şi Tradiţia în încercarea de a înţelege omul, sensul său şi cel al lumii în care trăieşte Omul modern în faţa terorii istoriei Pentru omul societăţilor arhaice sensul vieţii şi al activităţilor sale, sensul suferinţei, era dat de situarea în sacru, adică de „contactul” cu zeii (Eliade 2007) La fel ca şi în cazul societăţilor arhaice, omul societăţilor tradiţionale reuseşte să suporte suferinţa pe care o aduc evenimentele istorice (personale sau colective), adică să suporte istoria, pentru că toate acestea au un sens Evenimentele istorice fiind supuse voinţei lui Dumnezeu, toate catastrofele sau suferinţele omului au o semnificaţie, nu sunt arbitrare (Eliade 1999: 129) Omul societăţilor arhaice şi tradiţionale este antiistoric El se apără de istorie fie abolind-o printr-o regenerare periodică a lumii, fie prin atribuirea unei semnificaţii metaistorice evenimentelor istorice (Eliade 1999: 137) În ambele situaţii, evenimentele istorice erau integrate unor sisteme bine articulate în care atât Cosmosul, cât şi existenţa umană aveau un sens, o raţiune clară de a fi Pentru omul modern al societăţilor contemporane timpul nu mai prezintă o structură discontinuă sau circulară Începând cu religia iudaică timpul ciclic se transformă într-un timp liniar, istoric Din perspectiva filosofiilor istoriciste, sensul evenimentelor istorice este dat de însăşi realizarea lor (Eliade 1999: 144) Deci catastrofele, evenimentele negative ale istoriei, nu mai au 1 interviu realizat cu Mircea Eliade de Paul Barbăneagră şi editat în 1987, Mircea Eliade et la redécouverte du sacré, FR3 – Cluny Tele Films 6 Revista de Administraţie Publică şi Politici Sociale drept explicaţie intevenţia unei „forţe” divine la fel ca în viziunea tradiţională iudaică, de exemplu „Răul” făcut de om, prin comportamentul său, unui alt om, este extrem de dificil de integrat într-un sistem de explicaţii coerent, care să dea sens lumii, existenţei umane şi mai ales suferinţei În trecut oamenii au suportat „teroarea istoriei” pentru că suferinţa avea un sens sau pentru că ştiau că va avea un sfârşit Pentru omul contemporan, creator de istorie, care elimină din explicaţiile sale intervenţia divină, „teroarea istoriei” este tot mai greu de explicat şi de suportat (Eliade 1999: 152) În faţa „terorii istoriei”, omul se poate lăsa pradă disperării provocate de „prezenţa sa într-un univers istoric în care cvasitotalitatea fiinţelor umane trăieşte pradă unei teori continue (chiar dacă nu e întotdeauna conştientizată)” (Eliade 1999: 154) sau se poate apăra de această disperare prin credinţă (filosofică, religioasă sau de altă natură) Raţionalitatea, negarea conţinuturilor simbolice ale inconştientului şi scindarea personalităţii omului modern Pentru omul areligios contemporan toate activităţile vitale sunt desacralizate (Eliade 2007: 126) Acesta respinge transcendenţa, relativizează realitatea şi se îndoieşte uneori de sensul existenţei În comparaţie cu omul religios al societăţilor arhaice şi tradiţionale, omul religios modern îşi asumă o nouă stare existenţială, în care refuză „orice chemare la transcendenţă” şi se consideră pe sine subiect şi agent al Istoriei (Eliade 2007: 153) Am putea spune că în timp ce omul religios îşi asumă o existenţă teocentrică, omul areligios îşi fundamentează existenţa pe o perspectivă antropocentrică Astfel, în cazul antropologiilor existenţialismului sartrian, a marxismului şi a freudismului, omul este absolutizat şi desprins de orice condiţionare exterioară, ceea ce presupune o negare a lui Dumnezeu, dar şi a unei misiuni prestabilite a omului, care nu trebuie să răspundă în faţa nimănui „de propria sa origine” (Germinario 1997: 71) Moştenitor al lui homo religisus, omul areligios se făureşte pe sine încercând să se lepede de orice moştenire religioasă, să se golească de orice semnificaţie transumană După cum spune Mircea Eliade, omul modern areligios „ se făureşte pe sine, şi nu ajunge să se făurească întru totul decât în măsura în care se desacralizează şi desacralizează lumea Sacrul este prin excelenţă o piedică în calea libertăţii sale Omul nu va deveni el însuşi decât atunci când va fi în întregime demistificat, şi nu va fi cu adevărat liber decât după ce va fi u cis pe ultimul zeu ” (Eliade 2007: 153) Însă, dacă idealul omului areligios este desacralizarea personală, desacralizarea lumii în care trăieşte şi uciderea ultimului zeu, existenţa sa este una extrem de tragică, idealul propus fiind fie 7 Anca Mustea Criza omului modern în contextul secularizării şi un posibil răspuns din perspectivă transdisciplinară irealizabil, fie foarte greu de atins Această existenţă asumată de omul areligios presupune o permanentă luptă cu moştenirea primită de la strămoşul său religios, moştenire care ia forma unor comportamente sau ritualuri, care chiar dacă au pierdut orice urmă de semnificaţie religioasă persistă în viaţa sa Însă lupta cea mai grea se duce în interiorul său, deoarece inconştientul său este populat de credinţele şi simbolurile de care vrea să se lepede, dar asupra cărora nu are nici un control Din perspectiva lui Mircea Eliade, la fel ca din cea a lui Carl Gustav Jung, conţinuturile inconştientului fiind rezultatul trăirilor legate de aspecte existenţiale ale strămoşului omului modern, adică ale lui homo religiosus, acestea fac referire la aspecte religioase sau integrează imagini primordiale în mod simbolic Omul areligios în totalitate, „în stare pură”, este foarte greu de găsit în realitate, chiar şi în cele mai desacralizate societăţi Am putea spune că, deşi a alungat zeii din lume, omul areligios îi păstrează înlăuntrul său: prin comportamente, ritualuri (chiar golite de o semnificaţie religioasă), mituri şi simboluri (Eliade 2007; Jung 1964) Mitul este una dintre formele de povestire care se întâlneşte în societăţile arhaice şi care relatează un eveniment pe care omul primtiv îl crede ca fiind adevărat (Campbell 1998) Prin faptul că mitul relatează un eveniment ce s-a petrecut în illo tempore, acesta reprezintă o istorie exemplară (Eliade 2008: 434) Fiind o relatare a creaţiei unei „situaţii” sau a unui eveniment cosmic primordial, mitul relatează cum a apărut ceva – Lumea, Cerul, oamenii, plantele, animalele, comportamentele – şi care este sensul acestor lucruri, al acestor „realităţi sacre” (Eliade 2007: 74) Una dintre funcţiile pe care le îndeplineşte mitul pentru omul primitiv este să dea un sens ordinii universului – este ceea ce Joseph Campbell numeşte funcţia cosmologică a mitului(Campbell 1998) În societatea modernă această funcţie nu mai este îndeplinită de mitologie, ci a fost preluată de către ştiinţă Pentru a înţelege ordinea universului, originea planetelor sau a stelelor, omul modern nu mai apelează la mit, ci la ştiinţă, iar explicaţiile ştiinţifice pot genera aceeaşi stare de uimire şi reverenţă pe care omul primitiv o regăsea în mit (Campbell 1998) Am putea spune, deci, că pentru omul modern, mitul nu mai reprezintă o istorie adevărată Mitul este alungat din conştiinţa omului modern ca ceva fantastic sau iraţional Dar reprezentările, simbolurile, miturilor omului primitiv se regăsesc în conţinuturile inconştientului uman, mai precis, în ceea ce Carl Gustav Jung numeşte inconştientul colectiv Recunoaştem aceste motive mitologice în imaginile colective care apar în visele oamenilor (Jung 1964: 67) Inconştientul colectiv este populat cu conţinuturi primordiale, formate prin evoluţia psihicului uman de-a lungul timpului: arhetipurile Jung consideră că acestea reprezintă o tendinţă instinctivă de a forma reprezentări ale unui motiv arhetipal, cum este tendinţa instinctivă de a clădi cuiburi în cazul p ăsărilor Tot aşa cum organismul omului s-a dezvoltat prin evoluţie, este posibil să 8 Revista de Administraţie Publică şi Politici Sociale se fi dezvoltat şi psihicul Istoria minţii umane presupune dezvoltarea biologică şi inconştientă a minţii în cazul omului arhaic (Jung 1964: 67) La fel cum conştientul este preocupat de viitor şi posibilităţile sale, şi inconştientul are aceleaşi preocupări pe care le exprimă în vise Inconştientul pare să poată analiza şi să tragă concluzii din fapte la fel ca şi conştientul, doar că inconştientul deliberează instinctiv, fiind ghidat în principal de tendinţe instinctive, reprezentate de forme corespunzătoare ale gândirii, de arhetipuri Arhetipurile au propria lor iniţativă şi energia lor specifică, produc sens, semnificaţie, în forma lor simbolică şi funcţionează ca nişte complexe Dar în timp ce complexele personale nu produc decât erori personale („personal bias”), arhetipurile crează mituri, religii şi filosofii, care influenţează naţiuni şi epoci ale istoriei (Jung 1964: 78-79) Jung susţine că mintea s-a dezvoltat până la starea actuală a conştiinţei natural (non-reflexiv, nu prin propria putere), la fel cum o ghindă creşte într-un stejar Mintea este în continuă dezvoltare şi este influenţată atât din exterior, cât şi din interior Forţele care acţionează din interio r nu sunt conştiente şi nu sunt sub controlul minţii (conştientului) (Jung 1964: 81) Omul modern refuză să admită dependenţa sa de puteri care sunt dincolo de controlul său, cum ar fi conţinuturile inconştientului Pentru a-şi menţine această credinţă, omul modern plăteşte preţul sub forma unei lipse remarcabile de introspecţie Însă zeii şi demonii săi nu au dispărut, doar că au alte nume şi îl fac să fie neliniştit, îl duc la complicaţii psihice şi la diferite forme de dependenţă „Conştiinţa civilizată„ s-a separat de instictele sale primare Dar, deşi omul doreşte să se creadă stăpânul propriului suflet (stăpân pe sine), atâta timp cât nu îşi poate controla propriile emoţii şi stări emoţionale sau conţinuturile inconştientului, cu siguranţă nu este propriul său stăpân, însă arhetipurile nu pot fi stăpânite pentru că ele sunt autonome (Jung 1964: 82-83) Refuzând să conştientizeze conţinuturile „primitive” ale inconştientului său, omul modern este scindat între conştientul raţional şi inconştientul refuzat, dar nu mai puţin real Însă, trăind într- o viaţă extrem de compartimentată, omul modern nu vede scindarea dintre conştiinţa civilizată şi instinctele primare (respectiv arhetipuri) – aspecte diferite ale vieţii sale sunt ţinute în sertare diferite Astfel că, după părerea lui Jung, mintea culturală modernă este caracterizată printr-un grad ridicat de disociere şi confuzie psihică, atât la nivel individual, cât şi la nivel social (Jung 1964: 84) Disocierea (individuală şi socială) explică de ce atât de mulţi oameni din societatea occidentală se simt neajutoraţi De exemplu, Jung afirmă că foarte mulţi oameni şi-au pierdut încrederea în religie pentru că aceştia nu mai înţeleg religia Atâta timp cât viaţa poate merge înainte fără religie, acestă pierdere nu se observă Dar când apare suferinţa lucrurile stau altfel: în aceste momente oamenii încep să caute să înţeleagă care este sensul vieţii, sensul suferinţei (Jung 1964: 87) 9 Anca Mustea Criza omului modern în contextul secularizării şi un posibil răspuns din perspectivă transdisciplinară În multe situaţii, omul modern încearcă să arate că nu există dovezi ştiinţifice care să susţină credinţa Însă Jung consideră că nu ar trebui să ne privăm de un lucru util cum este credinţa şi efectul pozitiv pe care îl poate avea asupra omului (mai ales în situaţii de criză), cu atât mai cu cât a căuta dovezi pentru susţinerea credinţei e că este la fel de greu ca şi să arăţi că nu există o realitate transcendentă (Jung 1964: 89) Omul poate să trecă peste cele mai grele încercări, când este convins că acestea au un sens (Frankl 1992) Este rolul simbolurilor religioase să dea sens vieţii omului Simbolurile nu au fost inventate în mod conştient, ele s-au produs (Jung 1964: 89) Din păcate, secolul XX – suţine Jung – a arătat ce înseamnă ca porţile lumii subterane, ale inconştientului, să fie deschise: de la începutul acestui secol lumea trăieşte într-o stare de schizofrenie, de scindare, reflectată şi la nivel social, de exemplu, prin scindarea între capitalism şi comunism, al cărui simbol a fost „Cortina de fier” Omul modern nu înţelege cât de mult îl afectează „raţionalismul” său , care i-a distrus capacitatea de a răspunde la simbolurile şi ideile numinoase, şi care îl pune la mila „lumii subterane” a psihicului său S-a eliberat de superstiţii, dar în acest proces şi-a pierdut valorile spirituale într-un grad periculos Tradiţia sa morală şi spirituală s-a dezintegrat, iar acum plăteşte pentru preţul pentru această scindare în dezorientarea şi disocierea lumii întregi (Jung 1964: 93-94) Lumea omului modern pare să fie curăţată la suprafaţă de orice superstiţii, dar lumea sa internă încă se hrăneşte cu simboluri, nu este eliberată încă (Jung 1964: 96) Înţelegerea acestor simboluri, comunicate de inconştient prin vise şi care se dovedesc a fi semnificative, sunt importante în procesul de individuaţie, proces prin care individul integrează conştient conţinuturile inconştientului în încercarea de a deveni complet Înţelegerea simbolurilor viselor, a simbolurilor arhetipale, este importantă pentru a opri procesul de scindare al omului modern Nevoia de sens şi vidul existenţial Elementul comun, întâlnit atât la Eliade, cât şi la Jung, este necesitatea omului de a găsi un sens propriei existenţe, lumii şi, mai ales, suferinţei Semnificaţia personală acordată vieţii, în general, şi evenimentelor vieţii în particular i-a ajutat pe mulţi oameni să treacă peste adversităţile vieţii şi să ajungă la starea de bine, atât din punct de vedere psihic, cât şi fizic (Pohlmann, Gruss, Joraschky 2006: 109) Importanţa sensului pentru om este foarte bine surprinsă de Basarab Nicolescu când spune: „Fără sens omul moare Foamea de sens este mai aprigă ca hrana terestră” (Nicolescu 2009: 189) Acest lucru a fost evidenţiat de numeroasele cazuri ale unor oameni care au reuşit să treacă prin situaţii traumatice, cum a fost de exemplu concentrarea în lagărele naziste, doar pentru că au reuşit să găsească un sens, o semnificaţie, suferinţei pe care au îndurat-o Două astfel 10 Revista de Administraţie Publică şi Politici Sociale de cazuri sunt cele ale psihologilor Viktor Frankl şi Aaron Antonovsky (Pohlmann, Gruss, Joraschky 2006: 109), ambii dedicându-şi ulterior cariera cercetărilor legate de nevoia de sens, respectiv de sentimentul de coerenţă La fel ca şi omul societăţilor arhaice sau tradiţionale, pentru a face faţă suferinţei, omul modern trebuie să o înţeleagă, să îi găsească un sens Dacă acest lucru nu se întâmplă se poate ajunge la diverse forme de patologie psihică, după cum susţin atât Carl Gustav Jung, cât şi Viktor Frankl Motivaţia primordială a omului este, în viziunea lui Frankl, sensul, deoarece: „omul este astfel structurat, că are o atare constituţie, încât fără sens pur şi simplu nu se descurcă” (Frankl 2008: 21) Iar pentru a face faţă dificultăţilor vieţii şi suferinţei, omul are nevoie să găsească semnificaţia acestora, pentru că ceea ce contează „este deci poziţia, atitudinea cu care primeşte loviturile inevitabile ale destinului, ale vieţii A smulge şi a extrage sens acestei vieţi îi este, aşadar, acordat şi îngăduit omului până la ultima suflare” (Frankl 2008: 24) Dar acest sens nu este ceva inerent vieţii omului, el trebuie căutat şi formulat în mod activ (Pohlmann, Gruss, Joraschky 2006; Frankl 2008; Frankl 1992; Park 2005) Fiecare persoană decide individual ce este semnificativ pentru viaţa sa (Pohlmann, Gruss, Joraschky 2006: 109) Sensul este reconstruit zilnic de individ în confruntarea cu evenimentele vieţii, însă o modificare radicală apare în momentele de criză, când apare o discrepanţă între credinţele şi obiectivele persoanei, respectiv evenimentele majore sau traumatizante De exemplu, o schimbare radicală în sistemul de semnificaţii poate interveni în cazul naşterii unui copil, care este un eveniment plăcut şi dorit, dar şi în cazul îmbolnăvirii persoanei sau a unui deces în familie, care sunt evenimente traumatizante Crystal Park conceptualizează sensul, pe de o parte, ca un sistem global de semnificaţii, unde include credinţele personale (de exemplu, cele care pot fi incluse într-o filosofie a vieţii), obiectivele şi trăirea subiectivă că lucrurile, evenimentele şi viaţa în general are sens Pe de altă parte, autoarea se referă la procesul de realizare a sensului care intervine în special atunci când evenimentele vieţii vin în contradicţie cu conţinuturile sistemului global de semnificaţie (Park 2005) Pentru a reconstrui sensul în aceste condiţii, omul apelează fie la restructurarea sistemului de semnificaţii în acord cu evenimentele întâmplate, fie la reinterpretarea evenimentelor astfel încât să fie în acord cu credinţele pe care le are Oricare ar fi situaţia, se constată tendinţa omului de a găsi un sens, o coerenţă în viaţa sa Din păcate, omul modern se confruntă deseori cu un sentiment de absurditate a vieţii, cu ceea ce Frankl numeşte „vid existenţial” (Frankl 2008) După părerea sa, sentimentul de vid existenţial cu care se confruntă omul modern a apărut în urma pierderii de către acesta a instinctelor şi pulsiunilor, pe de o parte, şi a normelor culturale tradiţionale, pe de altă parte (Frankl 2008: 16) Astfel, spre deosebire de animal, la om nu mai primează instinctele care să îi spună ce să facă De 11 Anca Mustea Criza omului modern în contextul secularizării şi un posibil răspuns din perspectivă transdisciplinară asemenea, în măsura în care omul îşi pierde tradiţiile, nu mai există nişte norme care să îi spună ce este bine să facă în anumite situaţii – de exemplu, că ajuns la o anumită vârstă trebuie să-şi întemeieze o familie În lipsa acestor îndrumări, omul ajunge la conformism („vrea numai ceea ce fac ceilalţi”), totalitarism („face numai ceea ce vor ceilalţi”) sau nevroză noogenă cauzată de sentimentul de vid existenţial (Frankl 2008: 16) Viktor Frankl consideră că exacerbarea orientării omului spre aspectul material sau spre plăcere este, de fapt, o mască a vidului existenţial cu care se confruntă omul modern sau o compensare pentru acest „vacuum existenţial” (Frankl 1992: 113) Pentru a masca, a acoperi lipsa de sens a vieţii sale, omul caută să umple golul ivit cu acumularea de obiecte materiale sau cu activităţi care îi creează plăcere S-a creat o adevărată industrie de servicii şi obiecte care să-i creeze plăcere omului modern, dar de care nu are cu adevărat nevo ie (Frankl 1992: 113): parcuri de distracţie, mall-uri, jocuri pe calculator etc Ajungem, astfel, la o idealizare a imaginii lui homo economicus Omul economic sau încercarea eşuată de a umple vidul existenţial Carlos Rodriguez-Sickert defineşte homo economicus ca fiind acel individ care acţionează astfel încât să-şi crească la maxim binele personal în faţa constrângerilor cu care se confruntă (Rodriguez-Sickert 2009) Conform lui John Stuart Mill, economia politică este centrată în jurul idei că omul doreşte să posede avuţii şi este capabil să judece şi să compare mijloacele prin care finalităţile pot fi obţinute Pornind de la această idee se dezvoltă perspectiva individualismului metodologic care vede raţionalitatea instrumentală şi interesul material personal ca două trăsături ale naturii umane (Rodriguez-Sickert 2009) Un model raţional al comportamentului economic a fost dezvoltat, teoria expectanţelor raţionale predominând încă mediul economic, cu toate dovezile contrare, unele majore, cum ar fi criza economică actuală de la nivel global (Kaletsky 2009) Încercarea de a transforma ştiinţele economice într-un aparat matematic de predicţie a eşuat, după cum ne arată cea mai mare parte a rezultatelor predicţiilor realizate (Thaler 2000) În rândul cercetătorilor din domeniul ştiinţelor economice se pune tot mai pregnant necesitatea unei noi abordări a comportamentului economic, o abordare orientată mai degrabă spre ştiinţele socioumane, decât spre matematică (Kaletsky 2009) Dacă pentru foarte mult timp ştiinţele economice au încercat să aplice un model determinist al comportamentului economic al omului, pe baza căruia să poată face predicţii exacte, se constată că un astfel de model nu este posibil sau realist Dacă John Stuart Mill vorbea despre orientarea omului spre acumularea de valori, iar Thomas Hobbes făcea referire la egoismul acestuia, ambii 12 Revista de Administraţie Publică şi Politici Sociale autori erau, însă, conştienţi de complexitatea naturii umane (Rodriguez-Sickert 2009) Ca modelele din ştiinţele economice să poată explica ceea ce se întâmplă în realitate ar trebui, la rândul lor să ţină seama de această complexitate Mitul omului economic, raţional şi interesat doar de binele personal, care îşi caută satisfacţia în acumularea de bunuri şi valori este infirmat de faptele vieţii de zi cu zi S-a ajuns astfel la „paradoxul hedonistic” conform căruia homo economicus sau oricine îşi caută fericirea pentru sine, nu o va găsi, dar cel care îi ajută pe ceilalţi o va găsi (Konow & Earley 2008) Acumularea de valori şi bunuri nu duce, în final, la mai multă fericire şi stare de bine, psihică sau fizică, ci uneori are chiar efectul advers (Konow & Earley 2008) Acest lucru ne aminteşte de afirmaţiile lui Viktor Frankl în legătură cu încercarea inutilă a omului contemporan de a umple vidul existenţial cu bunuri şi plăceri (Frankl 1992: 113) Satisfacţia poate fi atinsă mai degrabă prin dăruirea omului, prin capacitatea lui de a transcende propriile nevoi şi interese (Frankl 2008) Vidul existenţial, însă, resimţit conştient sau inconştient, nu poate fi umplut, se pare, nici cu bunuri materiale, nici cu plăceri Un răspuns din perspectivă transdisciplinară la criza omului modern: dimensiunea spirituală a omului şi a democraţiei Omul este un căutător de sens: un sens al vieţii, un sens al evenimentelor care i se întâmplă în fiecare zi, un sens al cuvintelor, un sens al suferinţelor Sensul este găsit în măsura în care omul găseşte coerenţa în tot ceea ce se întâmplă în jurul lui, dar şi înăuntrul lui Acest lucru este destul de greu de atins în lumea lui homo economicus, centrată pe eficienţă şi pe o gândire binară, la un singur nivel de realitate, pentru că ar fi nevoie de o privire asupra fiinţei umane în întregime şi de încercarea de a-i integra contradicţiile Astfel de contradicţii se întâlesc între dorinţele omului şi realitatea cu care se confruntă, între visele sale şi resursele de care dispune la un moment dat, între cerinţele societăţii şi posibilităţile sale, ca să enumerăm doar câteva contradicţii care ar trebui luate în considerare pentru ca omul să se împace cu sine şi cu lumea care îl înconjoară pentru a găsi coerenţa Constatăm în gândirea noastră obişnuită o tendinţă spre simplificare, un reducţionism specific gândirii ştiinţifice occidentale Acest reducţionism, este însă incompatibil cu găsirea sensului, pentru că situaţia omului este una extrem de complexă, în ideea de interrelaţionare a omului cu mediul în care trăieşte, cu alţi oameni, a evenimentelor şi condiţiilor între ele Omul este prins într-o reţea de relaţii şi evenimente la care nu le poate găsi un sens în mod disociat, separate unele de altele 13 Anca Mustea Criza omului modern în contextul secularizării şi un posibil răspuns din perspectivă transdisciplinară Abordarea transdisciplinară, apărută ca şi concept în anii 1970 şi dezvoltată ca metodologie şi model al Realităţii de Basarab Niolescu (Nicolescu 1999; Nicolescu 2002; Nicolescu 2009) este adecvată acestui subiect din mai multe motive Vom încerca să prezentăm aceste motive fără a insista asupra prezentării transdisciplinarităţii, care poate fi consultată în bibliografia menţionată Nivelurile de Realitate şi percepţie, terţul logic inclus şi complexitatea – sunt cele trei axiome pe care se bazează transdisciplinaritatea (Nicolescu 1999) Fiecare dintre acestea este necesară înţelegerii sensului ca sistem de semnificaţie şi sentiment de coerenţă Axioma ontologică afirmă existenţa mai multor niveluri de Realitate ale Obiectului şi a mai multor niveluri de percepţie ale Subiectului Între aceste niveluri de Realitate şi percepţie, respectiv între Subiect şi Obiect, se găseşte ceea ce Basarab Nicolescu numeşte „zona de transparenţă”, adică ceea ce nu poate fi surprins datorită limitărilor simţurilor sau instrumentelor noastre Axioma logică se referă la logica terţului inclus şi care este unul dintre pilonii de bază ai cunoaşterii transdisciplinare Pornind de la fizica cuantică, Ştefan Lupaşcu dezvoltă logica terţului inclus, care înlocuieşte a treia axiomă a logicii clasice, admiţând că la un alt nivel de Realitate există un T care este A şi non-A în acelaşi timp, sau nici A, nici non-A Două contradictorii A şi non-A pot fi reconciliate numai la un alt nivel de Realitate decât cel la care se găsesc „Proiecţia lui T pe unul şi acelaşi nivel de Realitate este aceea care provoacă aparenţa cuplurilor antagonice, mutual exclusive (A şi non-A) Unul şi acelaşi nivel de Realitate nu poate determina decât opoziţii antagonice El este prin natura sa, auto-distructiv, dacă este complet separat de toate celelalte niveluri de Realitate Un al treilea termen, să-l numim T', situat pe acelaşi nivel de Realitate cu opusele A şi non-A, nu le poate concilia pe acestea ” (Nicolescu 1999) Logica terţului inclus nu respinge în totalitate logica terţului exclus, ci doar îi restrânge domeniul de valabilitate la situaţiile relativ simple Doar bazându-ne pe logica terţului inclus şi pe existenţa mai multor niveluri de Realitate putem concilia numeroasele contradictorii cu care se confruntă omul în permanenţă Cea de-a treia axiomă a metodologiei transdisciplinare surprinde exact situaţia omului în raport cu găsirea sensului Conform acestei axiome, orice femomen studiat prezintă o complexitate ridicată Trebuie să facem diferenţa între complexitate şi complicat Complex nu înseamnă complicat Etimologic, complex vine de la latinescul complexus, care înseamnă ţesut împreună, cu părţi care se întrepătrund Prin urmare, întregul este mai mult decât suma părţilor Dacă părţile se desprind din întreg se pierd informaţii Dacă studiem un fenomen complex pe părţi şi încercăm să punem apoi împreună informaţiile nu vom reuşi să surprindem toate caracteristicile întregului Abordarea transdisciplinară ţine cont de complexitatea Realităţii, conştientizând faptul că aceasta nu va putea fi niciodată cunoscută în întregime: „Deşi admite autonomia fiecărui domeniu al cunoaşterii şi diferenţele esenţiale între diferite moduri de cunoaştere, relativismul transdisciplinar 14 Revista de Administraţie Publică şi Politici Sociale este întemeiat pe ideea că nici unul din aceste moduri de cunoaştere nu va putea să îmbrăţişeze întreaga Realitate ” (Nicolescu 2007) Una dintre importantele contribuţii ale transdisciplinarităţii este reintroducerea Subiectului cunoaşterii, pentru că ceea ce se află „ dincolo” de orice disciplină este subiectul cunoscător şi interacţiunea dintre Subiect şi Obiect (Nicolescu 2010: 2) În studierea sensului vieţii şi a sistemelor de semnificaţii, este necesară transgresare limitelor oricărei discipline, pentru că sensul este dat, nu doar de credinţele care pot fi verbalizate, ci şi de sentimentul de coerenţă inexprimabil resimţit la nivel subiectv, respectiv de sentimentul găsirii unui loc în lume Conform modelului transdisciplinar al Realităţii relaţia dintre Subiect şi Obiect este mediată de Terţul Ascuns, care le unifică, păstrându -le în acelaşi timp identitatea (Nicolescu, Camus 2004) Prin urmare, Subiectul se află într-o permanentă relaţie dinamică între Obiect şi Terţul Ascuns adică, am putea spune, orientat în acelaşi timp spre dimensiunea sa materială (care ţine de Obiect) şi dimensiunea sa spirituală (care ţine de Terţul Ascuns) În momentul în care echilibrul dinamic al acestei triade este rupt, se rupe şi coerenţa relaţiei Altfel spus, dacă ignorăm dimensiunea spirituală a omului, pierdem şansa de a găsi coerenţa şi sensul Ignorarea dimensiunii spirituale la nivel social are efecte la fel de negative ca şi la nivel individual Basarab Nicolescu subliniază importanţa luării în considerare a dimensiunii spirituale a democraţiei (Nicolescu 2008) Salvarea omului de pericolul tehnoştiinţei, pusă uneori în slujba conflictelor între culturi şi religii, dar şi de pericolul absolutizării imaginii lui homo economicus, nu poate să vină decât printr-un dialog abordat cu o atitudine transdisciplinară Un astfel de dialo g presupune o atitudine transculturală şi transreligioasă, care să permită „unitatea în diversitate şi diversitatea în unitate” (Nicolescu 2008) O atitudine transculturală şi transreligioasă presupune deschiderea spre căutarea lucrurilor care te leagă de ceilalţi, indiferent care sunt diferenţele de natură culturală, religioasă, etnică etc În măsura în care omul este capabil să îşi transceandă proprile nevoi (dorinţe egoiste uneori), cum susţine Frankl, şi să se vadă în ceilalţi, să se regăsească în diversitatea lor, ar trebui să fie incapabil să îşi pună propriile interese înaintea oricui altcuiva şi să acţioneze cu egoism CONCLUZII Atitudinea transdisciplinară face posibilă concilierea lui homo religiosus, care îşi găseşte locul şi sensul în lume, cu homo economicus, orientat spre acumularea de bunuri Doar printr-o atitudine transdisciplinară, care permite deschidere şi dialog între culturi, religii, ştiinţă (sau mai precis tehnoştiinţă), homo economicus îşi poate transcende propriile motivaţii egoiste şi îşi poate 15 Anca Mustea Criza omului modern în contextul secularizării şi un posibil răspuns din perspectivă transdisciplinară găsi locul împreună cu ceilalţi oameni, indiferent de statutul socio -economic pe care îl au, adică, asemeni lui homo religiosus, îşi poate regăsi întregul fiinţei şi locul în lume BIBLIOGRAFIE CAMPBELL, Joseph, The Myths and the Masks of God, High Bridge Company, Minneapolis, 1998 ELIADE, Mircea, Mitul eternei reîntoarceri (arhetipuri şi repetare), Editura Univers Enciclopedic, Bucureşti, 1999/ 1957 ELIADE, Mircea, Tratat de istorie a religiilor, Editura Humanitas, Bucureşti, 2008/ 1949 ELIADE, Mircea, Sacrul şi profanul, Editura Humanitas, Bucureşti, 2007/ 1957 FRANKL, Viktor E , Man's Search for Meaning: an Introduction to Logotherapy, Beacon Press, Boston, 1992 FRANKL, Viktor E , Teoria şi terapia nevrozelor (Introducere în logoterapie şi analiza existenţială), Editura Trei, Bucureşti, 2008 GERMINARIO, Mario, Omul fără vocaţie, Editura Studia, Cluj-Napoca, 1997 GORSKI, Philip S , Historicizing the secularization debate, în Handbook of the Sociology of Religion editată de Michelle DILLON, Cambridge University Press, New York, 2003 JUNG, Carl G , Approaching the unconscious, în Man and his Symbols editată de Carl G JUNG şi M -L VON FRANZ, Anchor Press, London, 1964 KALETSKY, Anatole, Goodbye, homo economicus, Prospect magazine, nr 157, 2009, http://www prospectmagazine co uk/2009/04/goodbyehomoeconomicus/ (accesat în 7 mai 2010) KONOW, James; EARLEY, Joseph, The Hedonistic Paradox: Is homo economicus happier?, în Journal of Public Economics, vol 92, 2008, pp 1-33 NICOLESCU, Basarab, În oglinda destinului, Editura Ideea Europeană, Bucureşti, 2009 NICOLESCU, Basarab, Ştiinţa, sensul şi evoluţia Eseu asupra lui Jakob Bohme, Editura Cartea Românească, Bucureşti, 2007 NICOLESCU, Basarab, Disciplinary Boundaries – What Are They and How Thay Can be Transgressed?, transmis spre publicare în Integral Review – A transdisciplinary and Transcultural Journal for New Thought, Research and Praxis NICOLESCU, Basarab, Spiritual dimension of democracy – utopia or necesity, în Living in Truth editată de Andrei MARGA, Theodore BERCHEIM & Jan SADLAK, Cluj University Press, Cluj- Napoca, 2008 NICOLESCU, Basarab, Transdisciplinaritatea Manifest, Editura Polirom, Iaşi, 1999 16 Revista de Administraţie Publică şi Politici Sociale NICOLESCU, Basarab; CAMUS, Michel, Rădăcinile libertăţii, Editura Curtea Veche, Bucureşti, 2004 PARK, Crystal L , Religion and meaning, în Handbook of the Psychology of Religon and Spirituality editată de Ray F PALOUTZIAN & Crystal L PARK, The Guilford Press, New York, 2005 POHLMANN, Karin, GRUSS, Barbara, JORASCHKY, Peter, Structural properties of personal meaning systems: A new approach to measuring meaning of life, în The Journal of Positive Psychology, vol 1, nr 3, 2006, pp 109-117 RODRIGUEZ-SICKERT, Carlos, Homo economicus, în Handbook of Economics and Ethics editată de PEIL Jan & VAN STAVEREN Irene, Edward Elgar Publishing, 2009 THALER, Richard H , From Homo Economicus to Homo Sapiens, în Journal of Economic Perspective, vol 14, nr 1, 2000, pp 133-141 17